(26 ม.ค.48) นายพงศ์เทพ เทพกาญจนา รัฐมนตรีว่าการกระทรวงยุติธรรม กล่าวว่า การเคลื่อนย้ายศพผู้ประสบภัยคลื่นสึนามิที่เป็นศพชาวต่างชาติไปไว้ที่จังหวัดภูเก็ต เนื่องจากสะดวกในการขนส่งที่ต้องอาศัยเครื่องบิน ซึ่งจังหวัดภูเก็ตมีสนามบินรองรับ ส่วนศพที่ยังไม่ทราบสัญชาติและศพคนไทยนั้น ยืนยันว่า ยังอยู่ที่จังหวัดพังงา โดยศูนย์ที่อำเภอบางม่วง จังหวัดพังงา ยังต้องดำเนินการต่อไปอีกระยะหนึ่ง โดยเฉพาะการคืนศพชาวไทยให้กับญาติ สำหรับประชาชนที่ต่อต้านจะต้องทำความเข้าใจและจัดการติดตามคืนศพ โดยเฉพาะที่จังหวัดพังงาโดยเร็วที่สุด  รัฐมนตรีว่าการกระทรวงยุติธรรม กล่าวอีกว่า ศูนย์พิสูจน์บุคคลสูญหายที่กระทรวงยุติธรรมดำเนินการนั้น ยังคงต้องดำเนินต่อไป เพื่อเก็บข้อมูลผู้สูญหายทั่วประเทศที่มีอย่างต่อเนื่อง ซึ่งหากพบชิ้นส่วนบุคคลที่สามารถตรวจสอบได้จะเป็นประโยชน์ต่อการติดตามให้แก่ญาติผู้สูญหายอย่างมาก
นายพงศ์เทพ เทพกาญจนา รัฐมนตรีว่าการกระทรวงยุติธรรม